PRITARTA

 Molėtų rajono savivaldybės

 tarybos 2018 m. balandžio d.

 sprendimu Nr. B1-

**MOLĖTŲ KRAŠTO MUZIEJAUS**

**DIREKTORĖS VEIKLOS ATASKAITA UŽ 2017 M.**

2018 m. kovo 15 d.

Molėtai

**I. SKYRIUS**

**ĮSTAIGOS VEIKLOS REZULTATŲ APŽVALGA**

 2017 metais kultūra Molėtų rajone buvo plėtojama vadovaujantis Molėtų rajono kultūrinės veiklos organizavimo ir plėtros programa. Įgyvendinant šią programą, buvo siekiama:

1. Skatinti tradicinio ir modernaus meno plėtrą bei gyventojų meninę saviraišką.
2. Kaupti, tyrinėti ir pristatyti visuomenei muziejines vertybes.

|  |  |  |  |  |
| --- | --- | --- | --- | --- |
| **Eil. Nr.** | **Pavadinimas** | **2017 m.** | **2016 m.** | **2015 m.** |
|  | Darbuotojų skaičius | 19 | 19 | 19 |
|  | Etatų skaičius | 18,25 | 15,5 | 16,25 |
|  | Biudžeto lėšos (tūkst. €) | 161,0 | 158,6 | 161,0 |
|  | Lėšos už teikiamas paslaugas (tūkst.€) | 11,4 | 19,9 | 11,4 |
|  | Projektinės ir rėmėjų lėšos (tūkst.€) | 88,7 | 28,2 | 88,7 |
|  | Renginių skaičius | 61 | 58 | 61 |
|  | Viešųjų pirkimų skaičius | 127 | 110 | 101 |
|  | Pasirašytos sutartys  | 42 | 79 | 59 |
|  | Eksponatų skaičius | 30705 | 29655 | 28252 |
|  | Lankytojų skaičius (tūkst.) | 28,7 | 30,9 | 21,4 |

**Reikšmingiausi muziejaus renginiai:**

1. Žiemos žūklės šventė „Mindūnai 2017“, 2000 dalyvių;
2. Dalyvavimas Vilniaus knygų mugėje, Lietuvos parodų ir kongresų centre LITEXPO. Knygos „Mūsų Molėtų žydai“ pristatymas, 5,2 salėje 2017-02-23, 120 lankytojų;
3. Dalyvavimas Šiuolaikinio meno mugėje „Art Fair Art Vilnius‘17“ Vilniaus LITEXPO parodų rūmai. Molėtų dailės galerija pristatė tapytojo Viačeslavo Jevdokimovo-Karmalitos kūrybą. 2017-06-11;
4. Bendras renginys su Prigimtinės kultūros institutu „Kalba ir Savastis“ 2017-03-18–03-19; 100 dalyvių;
5. XX pirmosios pavasario žalumos šventė „Jorė 2017“, 500 lankytojų;
6. Dvylika Videniškių vienuolyno renginių „Palaimintojo Mykolo Giedraičio dienos“, 300 lankytojų;
7. XIX-oji respublikinė tradicinio siuvinėjimo stovykla „Žaliasis laumžirgis“;
8. Renginys, skirtas Mirties maršo Molėtuose 76-osioms metinėms paminėti Molėtų žydų holokausto vietoje Molėtų mieste 2017-08-29;
9. Žydų kultūros diena Molėtuose, tema „Diaspora ir paveldas, Štetlas“ 2017-09-03, 200 lankytojų;
10. Molėtų žydų Holokausto vietoje pilietinė iniciatyva „Vardai. Žmogus nėra skaičius“. Molėtų žydų – Holokausto aukų vardų skaitymas 2017-09-23;
11. Dokumentinio filmo „Paskutinis rugsėjo sekmadienis“ peržiūra PC „Ozas“ kino teatre „Multikino“ 2017-09-24, 500 žiūrovų;
12. Muziką, poeziją ir kūrybingą atmosferą jungiantis renginys „Postcosmos“ Etnografinėje sodyboje 2017-06-03–03-04, 600 lankytojų;
13. XVIII-oji respublikinė tradicinio siuvinėjimo stovykla „Žaliasis laumžirgis“ Alantos dvaro amatų centre;
14. Molėtai įkvepia dailininkus 2017. Paroda „Kambarys kaip galerija“ senajame gydytojo A. Jauniškio name Vilniaus g. 54; 3000 lankytojų.

|  |  |  |  |  |
| --- | --- | --- | --- | --- |
| Eil. Nr.  | Molėtų krašto muziejaus padalinio pavadinimas | Lankytojų skaičius | Iš jų moksleivių | Gauta lėšų už paslaugas (eurais) |
|  | Ežerų žvejybos muziejus | 14279 | 2626 | 14348,00 |
|  | Antano Truskausko medžioklės ir gamtos muziejus X |
|  | Molėtų krašto tradicinių amatų centras | 5441 | 988 | 6659,30\* |
|  | Etnografinė sodyba ir Dangaus šviesulių stebykla | 2587 | 1939 | 1721,50 |
|  | Alantos dvaro muziejus-galerija  | 3210 | 685 | 1537,30 |
|  | Vienuolyno muziejus  | 3140 | 821 | 2494,00 |
|  | Molėtų krašto muziejus |  |  | 98,90 |
| **Iš viso:** | **28657** | **7059** | **26859,00** |

Pastaba:

 x – ekspozicijos lankymas nemokomas;

\* – 1727,30 Eur grynasis pelnas (surinkta 6659,30 Eur – 4932,00 Eur apmokėta amatininkui už suteiktas edukacines programas).

Gautas finansavimas 7 muziejaus bei muziejininkų projektams:

1. Projektas „Posterio pleneras „Atgijęs Molėtų štetlas“, Kultūros paveldo departamentas prie Kultūros ministerijos – 800 Eur.
2. Bendras projektas su Tautodailininkų draugija „Respublikinė tradicinio siuvinėjimo stovykla „Žaliasis laumžirgis“. Molėtų rajono savivaldybės NVO fondas – 500 Eur.
3. Projektas kūrybinės-edukacinės dirbtuvėlės „Iš vienuolyno istorijos“. Lietuvos kultūros taryba – 1600 Eur.
4. Projektas edukacinės dirbtuvės vaikams „650 Videniškių istorijos metų“. Lietuvos kultūros taryba – 2000 Eur.
5. Projektas „Žiemos žūklės šventė „Mindūnai 2017“, vyko 2017-02-25. Parėmė LKSKA asociacija „Nemunas“ – taurės, medaliai, prizai, vaišės.
6. Projektas „Reikšmingiausių penkių Videniškių Atgailos kanauninkų vienuolyno bibliotekos eksponatų restauravimas“. Kultūros tarybos finansavimas – 2300 Eur.
7. Bendras projektas su Žalių jų klubu „Gojus“ XXI-oji pirmosios pavasario žalumos šventė „Jorė 2017“. Gautas dalinis finansavimas iš Molėtų rajono savivaldybės NVO lėšos – 800 Eur.

**II. SKYRIUS**

**PAGRINDINIAI VADOVO METŲ VEIKLOS REZULTATAI**

1. Didelį dėmesį muziejaus vadovė skiria bendradarbiavimui su veiklos partneriais, žymiais žmonėmis, jų įtraukimui į Molėtų kultūrinius renginius. Tokiu būdu atsiranda galimybė gauti daug vertingos medžiagos apie rajono istoriją, pasikviesti į muziejaus renginius, gauti visokeriopą jų paramą.
2. Vadovės iniciatyva muziejus dalyvauja nacionalinio lygio bendruose muziejų veiklos projektuose: Vilniaus knygų mugėje, Mokyklų mugėje, Galerijų mugėje, Gyvosios archeologijos dienose Kernavėje, Trakuose, Hanzos dienose Kaune, muziejų kelių projekte, kvalifikacijos kėlimo renginiuose (8 darbuotojai 2017 m. dalyvavo mokymuose.)
3. Muziejaus patalpose veikia net šešios kultūrinės nevyriausybinės organizacijos, kurių veikoje aktyviai dalyvauja muziejininkai ieškodami galimybių praturtinti muziejaus renginius.

**III. SKYRIUS**

**PRAĖJUSIŲ METŲ VADOVO SVARBIAUSIOS INICIATYVOS, SPRĘSTOS PROBLEMOS, KELIAMI NAUJI UŽDAVINIAI IR IŠSŪKIAI**

 Vadovo stiprioji pusė – savo srities profesionalumas, ilgametė muziejinio darbo patirtis, sugebėjimas rasti konsultantų, tikrų savo srities specialistų ir muziejaus problemoms spręsti, sugebėjimas parengti ir išleisti knygas.

 2017 m. muziejus vėl sugebėjo parengti ir išleisti šiuos leidinius:

1. Katalogas „Puoštos nosinaitės“, sudarytoja Nijolė Aleinikovienė, fotografijos Alvydo Balandos, Renatos Druskytės ir kt. – 2017. 22 p.: iliustr. – Tiražas 100 egz.
2. Algimanto Mieliausko CD Peterburgo armonika „Algimantas Mieliauskas“. Tiražas 500 egz.
3. Etnoastronominis kalendorius: 2017 m. kovas–2019 m. vasaris. Atsakingas redaktorius Jonas Vaiškūnas, išleido Vilniaus etninės kultūros centras, 24 p.
4. Dainius Daukintas–Razauskas knyga „Bažnyčia, prasmegusi Kulionių piliakalnyje“. Tiražas – 500 egz.
5. Fotoalbumas „Molėtai 1918–2018 m.“, autorė ir sudarytoja Viktorija Kazlienė, tiražas – 1000 egz.
6. V. Kazlienės parengtą knygą „Alantos dvaras“, papildytą naujomis nuotraukomis, išleido Alantos TVM.

 Muziejuje dirba labai kūrybingi ir sumanūs darbuotojai, kurie sugeba parašyti ir laimėti projektus, sugalvoti labai originalius išskirtinius renginius, atitinkančius Molėtų „genus loci“, užauginti šiuos renginius iki pripažintų tradicijų aukštumų, tinkamai viešinti savo veiklą, būti renginių režisieriais, vedėjais, ekspozicijų kūrėjais, paskaitų skaitytojais, knygų autoriais, moksliniais tyrinėtojais, ekskursijų vedėjais ir apskritai Molėtų krašto reprezentatoriais, bet nėra galimybės šių darbuotojų paskatinti per veiklos vertinimą, nes įstaigos darbo užmokesčio biudžetas to neleidžia.

**SPRĘSTOS PROBLEMOS:**

1. Muziejus dirbo labai sudėtingomis sąlygomis: teko kraustytis, adaptuotis prie naujų patalpų;
2. Muziejus įveiklina net tris pagal europinius projektus įrengtus amatų centrus (Mindūnuose, Kulionyse ir Videniškiuose). Reikia atsiskaitinėti, priiminėti komisijas;
3. Dalyvaujama Europeana Photography projekte. Pagal nurodytą metodiką muziejininkai rengia ir siunčia medžiaga iš Molėtų, kad tai galėtų matyti ir naudotis visas pasaulis;
4. Ženkliai sustiprėjo viešųjų ryšių veikla: apie muziejaus renginius bei veiklą nuolat rašoma respublikinėje žiniasklaidoje. Per 2017 metus buvo paskelbti 65 muziejininkų straipsniai;
5. Į integralią muziejų informacinę sistemą LIMIS Molėtų muziejininkai įkėlė 330 skaitmeninės bylas ir įvedė jų metaduomenis;
6. Suarchyvuoti 16693 skaitmeniniai vaizdai;
7. Suskaitmeninti 179 eksponatai;
8. Renovacijos laikotarpio sunkumai: sudėtingos darbo sąlygos, muziejaus eksponatai saugomi netinkamomis sąlygomis, nėra galimybės naudotis visa muziejaus turima archyvine medžiaga;
9. Kiekvieną mėnesį rengtos Palaimintojo Mykolo Giedraičio dienas Videniškių vienuolyno muziejuje;
10. Surengtos senųjų Molėtų nuotraukų rinkimo ekspedicijos: pas žmones, LCVA, LDM, Nacionaliame muziejuje, M. K. Čiurlionio muziejuje, Vytauto Didžiojo karo muziejuje ir kt. Surinkta per 1000 senų Molėtų nuotraukų;
11. Gaivintas žydų kultūros paveldas, surengta Žydų kultūros diena, Žydų holokausto Molėtuose diena;
12. Tobulintas darbas su personalu, vesti individualūs pokalbiai, kas mėnesį, per sanitarinę dieną, vyksta įstaigos susirinkimai bei kvalifikacijos tobulinimo išvykos į kitų rajonų muziejus;
13. Kelta darbuotojų kvalifikacija, sudarant sąlygas visiems darbuotojams dalyvauti mokymuose;
14. Parengta projektavimo užduotis naujai Molėtų krašto muziejaus ekspozicijai.

**KELIAMI NAUJI UŽDAVINIAI IR IŠSŪKIAI**

* 1. V. Giedrytės dovanotų margučių ekspozicijos projektas ir įgyvendinimas;
	2. Palaimintojo Mykolo Giedraičio ekspozicijos projektas ir įgyvendinimas;
	3. Molėtų krašto muziejaus ekspozicijos projektas;
	4. T. Matulionio ekspozicijos projektas;
	5. A. Truskausko ekspozicijos projektas.

Molėtų krašto muziejaus direktorė Viktorija Kazlienė